Rait Pallo

Rait Pallo (sündinud 10. septembril 1974 Tallinnas) on eesti murdmaasuusataja, rogainija, triatleet ja seiklussportlane.

Haridus
Lõpetas 1992. aastal Tallinna Liivalaia Keskkooli, 2000. aastal Estonian Business Schooli ärijuhtimise eriala bakalaureuse kraadiga ja 2008. aastal Tallinna Tehnikaülikooli ärirahanduse ja arvestuse eriala sotsiaalteaduste magistri kraadiga.Eesti spordi bibliograafiline leksikon. Pallo, RaitTallinna Tehnikaülikooli raamatukogu digikogu. TTÜ lõpetajad 2007-2010

Töö
Rait Pallo on Swedbank AS juhatuse liige, krediidi- ja operatsiooniriski divisjoni direktor.Swedbank Eesti. Juhatus

Sporditulemused
300px|thumb|2013. aasta rogaini maailmameistrivõistluste esikolmik. Vasakult: Rait Pallo, Timmo Tammemäe (hõbe), Rain Eensaar, Silver Eensaar (kuld), Oleg Kalinin, Evgeny Dombrovskiy (pronks, Venemaa)
Harrastanud murdmaasuusatamist, rogaini, triatloni ja seiklussporti.

Rait Pallo on viiekordne Tartu Nelikürituse võitja (2006, 2007, 2010, 2011, 2012). Osalenud 
murdmaasuusatamise Maailma Karika etappidel.ESBL sporditulemused. Rait Pallo Aastatel 2009–2015 oli ta Eesti Suusaliidu juhatuse liige.

2014. aastal tuli ta krosstriatlonis Eesti meistriks. 

Rogaini maailmameistrivõistlustel on ta võitnud hõbeda ja 2 pronksi, Euroopa meistrivõistlustel kulla ja 2 pronksi. 2010. aasta rogaini MMil Uus-Meremaal Cheviotis võitis ta koos Karli Lamboti ja Tõnu Lillelaidiga pronksi. 2013. aasta rogaini MMil Venemaal Pihkva oblastis võitis ta koos Timmo Tammemäega meeskondade arvestuses hõbeda.Vennad Silver ja Rain Eensaar kaitsesid edukalt MM-tiitlit sport.err.ee 27.07.2013 2015. aasta rogaini MMil Soomes Kiilopääl võitis ta koos Timmo Tammemäega pronksi. Rogaini Euroopa meistrivõistlustel võitis ta 2014. aastal kulla koos Timmo Tammemäega ning 2010. ja 2011. aastal pronksi koos Karli Lamboti ja Tõnu Lillelaidiga.

Osalenud ka seiklusspordivõistlustel.Seiklussarja Ace Xdream võitis Team Nike/Gu Energy. Delfi Sport 03.09.2012

Viited

Välislingid
 http://www.delfi.ee/teemalehed/rait-pallo
 Biograafia ESBL-is

Kategooria:Eesti suusatajad
Kategooria:Tallinna Tehnikaülikooli vilistlased
Kategooria:Estonian Business Schooli vilistlased
Kategooria:Sündinud 1974